One of my favorite Visual Studio Shortcuts - Very useful ! - CodeProject 11,417,750 members (46,335 online)
Last Visit: 31-Dec-99 19:00 Last Update: 28-Apr-15 5:36Refresh1 Koronavirus: WGO plaas 13 Afrikalande op hoë gereedheidsgrondslag | Maroela Media
‘n Vrou met koronavirus word Woensdag uit ‘n ambulans gehelp in Wuhan, China. (Foto: AP)
Die Wêreldgesondheidsorganisasie (WGO) het vandeesweek 13 Afrika-lande geïdentifiseer wat bedag moet wees op die gevreesde koronavirus weens hulle direkte bande met China of die groot aantal reisigers wat vanaf dié land hul lande binnekom.
Suid-Afrika is een van dié lande.
Ander lande sluit in Algerië, Angola, die Ivoorkus, die Demokratiese Republiek van die Kongo, Ethiopië, Ghana, Kenia, Mauritius, Nigerië, Tanzanië, Uganda en Zambië.
Die WGO het gesê hoewel daar tot op hede geen bevestigde gevalle van die koronavirus in die Afrika-streek aangemeld is nie, hy die lande wil bystaan sodat hul ’n geval vinnig kan diagnoseer en behandel sou die virus kop uitsteek.
“’n Nuwe virus is altyd ’n uitdaging en die meeste laboratoriums in Afrika het nie die belangrikste toerusting om toetse op ’n nuwe patogeen uit te voer nie,” sê dr. Matshidiso Moeti, streeksdirekteur van die WGO, in ’n verklaring.
Lande is gemaan om nié onkant betrap te word deur die koronavirus nie. (Grafiek: ANA)
Luidens die verklaring werk die WGO nou saam met dié lande om hul kapasiteit vir die hantering van die virus vinnig op te gradeer. “Dit is van kritieke belang dat lande in die streek ernstige gevalle vroeg kan opspoor en behandel en só ’n wydverspreide uitbreking kan voorkom,” sê Moeti.
Die WGO het vandeesweek die siekte wat deur die nuwe koronavirus veroorsaak word, COVID-19 gedoop.
Woensdag word beskou as die dodelikste dag nóg wat COVID-19 betref, met 242 mense wat in een enkele dag weens die virus omgekom het. Sowat 14 840 is ook intussen met die virus gediagnoseer.
Die dodetal staan nou op meer as 1 350, met byna 60 000 bevestigde gevalle.
Afrika In die nuus koronavirus Suid-Afrika
Tien vas vir moorde op zama-zamas
Hof sê oor Wonderboom-lughawe
Ek dink sa is soos gewoonlik nie toegerus en bevoeg om die uitbreek van corona virus te keer of te voorkom sou dit in suid afrika uitbreek nie,maar dit is maar die natuur se manier om die balans en ewewig te herstel
As hy Afrika vat is daar nie brieke nie , Afrika lyk my dink dat die virus ons nie gaan raak nie “dit is n Europese ding” dit verstom my nog dat daar nie een enkele geval in ons land is nie , die WGO raak lyk my ook bekommerd , soos die ander artikel kommentaar dalk weet ons mense nie hoe om te toes nie kwarentein bestaan ook nie in SA nie van almal wat instroom in die land in is net virus vry mense. :)
Afrika gereed ? Wat ‘n klug .
Dat die virus hier gaan land, is net kwessie van tyd. Nie”as” nie maar wanneer. Daar is dan nie verbod geplaas tov sjinees om die land binne te kom. Hoeveel wat onwettig die land binne kom is nie besmet nie. Teen die tyd dat dit op getel word, is die virus so versprei dat dit nie gekeer kan word nie. Om hulp by die voorvadergees te vra gaan defnitief nie help nie.
Ek weet die Privaat hospitale is almal op gereedheid en het risikobestuur reeds in plek.